Document ID: 32007D0710

KOMMISSIONENS BESLUTNING
af 29. octobre 2007
om ændring af tillæg B til bilag VII til akten vedrørende Bulgariens og Rumæniens tiltrædelse for så vidt angår visse virksomheder i sektorerne for kød, for fjerkrækød, for fisk og for mælk og mejeriprodukter i Rumænien
(meddelt under nummer K(2007) 5210)
(EØS-relevant tekst)
(2007/710/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Bulgariens og Rumæniens tiltrædelse, særlig bilag VII, kapitel 5, afdeling B, underafdeling I, litra e), og
ud fra følgende betragtninger:
(1)
Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (1) og Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (2) indeholder visse strukturelle krav til virksomheder, der er omfattet af disse forordninger.
(2)
I bilag VII, kapitel 5, afdeling B, underafdeling I, litra a), til akten vedrørende Bulgariens og Rumæniens tiltrædelse er det fastsat, at visse strukturelle krav i ovennævnte forordninger ikke gælder for virksomheder i Rumænien, der er opført i tillæg B til bilag VII til tiltrædelsesakten (herefter benævnt »listen over virksomheder«), indtil den 31. december 2009, forudsat at visse betingelser er opfyldt.
(3)
Listen over virksomheder er blevet ajourført ved Kommissionens beslutning 2007/23/EF af 22. december 2006 om ændring af tillæg B til bilag VII til tiltrædelsesakten af 2005 for så vidt angår visse virksomheder i sektorerne for kød, for mælk og mejeriprodukter og for fisk i Rumænien (3).
(4)
I Rumænien har visse virksomheder i sektorerne for kød, for fjerkrækød, for fisk og for mælk og mejeriprodukter afsluttet forbedringen af deres anlæg og er nu i fuld overensstemmelse med de relevante EF-retsforskrifter. Derudover er visse virksomheder lukket. Listen over virksomheder bør derfor ændres i overensstemmelse med disse ændringer.
(5)
Endvidere har visse virksomheder i sektorerne for kød, for fjerkrækød, for fisk og for mælk og mejeriprodukter i Rumænien tekniske vanskeligheder med at overholde de relevante strukturelle krav i forordning (EF) nr. 852/2004 og (EF) nr. 853/2004. Disse virksomheder behøver længere tid til at færdiggøre forbedringen af deres anlæg for helt at opfylde de relevante strukturelle krav i nævnte forordninger. De pågældende virksomheder bør tilføjes på listen over virksomheder, der er omfattet af overgangsordningen.
(6)
Virksomhederne har givet garantier for, at de har de nødvendige økonomiske midler til at udbedre de resterende mangler inden for overgangsperioden. Der foreligger nærmere oplysninger om manglerne i de enkelte virksomheder.
(7)
Af hensyn til klarheden i fællesskabslovgivningen bør listen over virksomheder i tillæg B til bilag VII til akten vedrørende Bulgariens og Rumæniens tiltrædelse erstattes af listen i bilaget til denne beslutning.
(8)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Tillæg B til bilag VII til akten vedrørende Bulgariens og Rumæniens tiltrædelse erstattes af teksten i bilaget til denne beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 29. oktober 2007.

Labels: 17
7
0
18
15